# Museu de la Pauma

El Museu de la Pauma, inaugurat el maig del 2010 a Mas de Barberans, està destinat a revaloritzar el patrimoni etnològic del poble i és també la seu del punt d'informació del Parc Natural dels Ports.

## Objectiu

L'eix central de les activitats del museu és la recerca i transmissió de l'ofici de cistelleria i llatadora, dona que treballa la pauma. També es promou creació de nous productes conjugant la tradició i la modernitat, les demostracions artesanals, tallers en diferents fibres vegetals, tallers d'aprendre a llatar adaptats a diferents edats i diferents nivells, prestació de diferents serveis: consulta i préstec de peces tant del fons fotogràfic com del fons de peces, exposicions permanents, exposicions temporals ...conviuen dins del Museus.
Entre les exposicions que s'hi han fet hi ha Ports i Mans (2014) amb creacions artístiques de l'artista anglès, Tim Johnson, i la cistellera catalana, Mònica Guilera; Temps de fibres (2010), amb 11 tallers, i Ports i Mans: Simbiosi (2014), sobre l'experimentació amb la vegetació de l'entorn del poble.

## Descripció

És un edifici funcional de quatre plantes i un soterrani amb uns 140 metres quadrats per planta. Va suposar una inversió de 800.000 euros entre l'obra, mobiliari i elements expositius. És un edifici singular, que adapta la topografia a les corbes de nivell. La Mostra d'Arquitectura Catalana en destacà la composició de la façana.
Té dues sales d'exposició permanent, una centrada en el procés del treball de la pauma des de la planta (margalló) a la peça acabada, i l'altra en l'impacte social de l'activitat al territori. Es poden fer tallers amb pauma i d'altres fibres i es poden veure exposicions de producció pròpia i cedides, així com demostracions artesanals. El Racó de les Fibres Vegetals és un espai sobre les fibres vegetals utilitzades com a plantes tintòries, per a la cistelleria.

## Referències

* 1 2 «Neix el Museu de la Pauma al Mas de Barberans». Laplanaradio, 25-05-2010 [Consulta: 14 juliol 2016]. «Còpia arxivada». Arxivat de l'original el 2016-08-22. [Consulta: 14 juliol 2016].
* ↑ «Punt d'Informació Museu de la Pauma». Gencat.cat. Generalitat de Catalunya. Arxivat de l'original el 7 d’agost 2016. [Consulta: 14 juliol 2016].
* ↑ «Centre de Desenvolupament Rural Museu de la Pauma». Viulebre.com, 2016 [Consulta: 14 juliol 2016]. «Còpia arxivada». Arxivat de l'original el 2016-09-16. [Consulta: 14 juliol 2016].
* ↑ «El Museu de la Pauma ens mostra l'ofici artesà més característic de les Terres de l'Ebre». Gencat, 26-07-2012 [Consulta: 14 juliol 2016]. Arxivat 21 August 2016$^{[Datemismatch]}$ a Wayback Machine. «Còpia arxivada». Arxivat de l'original el 2016-08-21. [Consulta: 14 juliol 2016].
* ↑ Aleixendri, Laia «La finestra al món de 'Ports i mans'». Aguaita, 31-10-2014 [Consulta: 14 juliol 2016].
* ↑ «Temps de fibres». Aguaita, 14-07-2014 [Consulta: 14 juliol 2016].
* ↑ «Ports i Mans: Simbiosi». Aguaita, 07-05-2014 [Consulta: 14 juliol 2016].
* ↑ «Centre de desenvolupament rural». Mostra d'Arquitectura Catalana, 2009 [Consulta: 14 juliol 2016]. Arxivat 11 de setembre 2016 a Wayback Machine.
* ↑ «CDR - Museu de la Pauma». visitmuseum.gencat.cat, 2015 [Consulta: 14 juliol 2016]. Arxivat 6 August 2016$^{[Datemismatch]}$ a Wayback Machine.

## Enllaços externs

* Web oficial